**Zápisnica**

z dvadsiateho siedmeho zasadnutia Obecného zastupiteľstva v Rúbani, konaného

dňa 10. decembra 2021 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslankyňa PaedDr. Kristína Pócsová svoju neúčasť ospravedlnila.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Všeobecne záväzné nariadenie obce Rúbaň č. 3/2021 o organizácii miestneho referenda
5. Stanovisko hlavného kontrolóra obce Rúbaň k návrhu rozpočtu obce Rúbaň na rok 2022 a viacročného rozpočtu obce Rúbaň na roky 2022-2024
6. Návrh rozpočtu obce Rúbaň na rok 2022 a Návrh viacročného rozpočtu obce Rúbaň na roky 2022-2024
7. Návrh plánu kontrolnej činnosti hlavného kontrolóra obce Rúbaň na I. polrok 2022
8. Návrh na VII. úpravu rozpočtu Obce Rúbaň na rok 2021
9. Zápisnica zo zasadnutia vyraďovacej a likvidačnej komisie
10. Dodatok č. 4/2021 k Zmluve o dielo č. 24 – Rúbaň/2011
11. Zmluva o prenájme
12. Rôzne
13. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Anetu Vašovú a Zoltána Ešeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, Ing. Zoltána Tamašeka a Anetu Vašovú.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Všeobecne záväzné nariadenie obce Rúbaň č. 3/2021 o organizácii miestneho referenda**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Všeobecne záväzné nariadenie obce Rúbaň č. 3/2021 o organizácii miestneho referenda, ktorý tvorí prílohu zápisnice pod písmenom C. Návrh VZN bol zverejnený na úradnej tabuli obce a na webovom sídle obce dňa 24.11.2021. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 214** zo dňa **10.12.2021**

Obecné zastupiteľstvo v Rúbani sa

**uznieslo**

na VŠEOBECNE ZÁVÄZNOM NARIADENÍ OBCE RÚBAŇ č. 3/2021 o organizácii miestneho referenda

**5/ Stanovisko hlavného kontrolóra obce Rúbaň k návrhu rozpočtu obce Rúbaň na rok 2022 a viacročného rozpočtu obce Rúbaň na roky 2022-2024**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Stanovisko hlavného kontrolóra obce Rúbaň k návrhu rozpočtu obce Rúbaň na rok 2022 a viacročného rozpočtu obce Rúbaň na roky 2022-2024, ktorý tvorí prílohu zápisnice pod písmenom D. Podľa § 18f zákona č. 369/1990 Zb. obecnom zriadení v znení neskorších predpisov hlavný kontrolór obce vypracúva stanovisko k návrhu rozpočtu obce pred jeho schválením.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **215** zo dňa **10.12.2021**

Obecné zastupiteľstvo v Rúbani

**berie na vedomie**

Stanovisko hlavného kontrolóra obce Rúbaň k návrhu rozpočtu obce Rúbaň na rok 2022 a viacročného rozpočtu obce Rúbaň na roky 2022-2024

**6/ Návrh rozpočtu obce Rúbaň na rok 2022 a Návrh viacročného rozpočtu obce Rúbaň na roky 2022-2024**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh rozpočtu obce Rúbaň na rok 2022 a Návrh viacročného rozpočtu obce Rúbaň na roky 2022-2024, ktorý tvorí prílohu zápisnice pod písmenom E. Rozpočet obce je základným finančným nástrojom finančného hospodárenia obce v príslušnom rozpočtovom roku. Pri zostavovaní návrhu rozpočtu boli striktne dodržané príslušné ustanovenia zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. V zmysle § 9 ods. 2 zákona č. 369/1990 Zb. o obecnom zriadení v znení neskorších predpisov musí byť rozpočet obce zverejnený najmenej na dobu 15 dní pred rokovaním obecného zastupiteľstva na úradnej tabuli obce, webovom sídle obce a na centrálnej elektronickej úradnej tabuli. Návrh rozpočtu bol na úradnej tabuli obce,  na webovom sídle obce a na centrálnej elektronickej úradnej tabuli zverejnený dňa 24.11.2021.

Poslancom bol v písomných podkladoch doručený návrh uznesenia s dôvodovou správou. Pred rokovaním bolo poslancom obecného zastupiteľstva predložené doplnenie návrhu rozpočtu na rok 2022.

*V diskusii vystúpili:*

*Ing. Zoltán Tamašek, poslanec:*

* *dopyt k nákladom na voľby v roku 2022*

*Ing. Štěpánka Zacharová, starostka obce*

* *výdavky v súvislosti s komunálnymi voľbami sa navrhujú rozpočtovať cez úpravu rozpočtu, tak ako je uvedené v komentári*
* *návrh na investovanie rozpočtovaných kapitálových výdavkov v rozpočtovom roku 2022 na rozvoj obce, a to na opravu chodníka pred areálom starého cintorína*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **216** zo dňa **10.12.2021**

Obecné zastupiteľstvo v Rúbani

**1. schvaľuje**

a) zostavenie a predkladanie rozpočtu obce Rúbaň na rok 2022 bez programovej štruktúry

b) rozpočet obce Rúbaň podľa prílohy na rok 2022 v zmysle § 11 ods. 4 zákona č. 369/1990 Zb. o obecnom zriadení

**2. berie na vedomie**

viacročný rozpočet obce Rúbaň na roky 2022-2024

**7/ Návrh plánu kontrolnej činnosti hlavného kontrolóra obce Rúbaň na I. polrok 2022**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh plánu kontrolnej činnosti hlavného kontrolóra obce Rúbaň na I. polrok 2022, ktorý tvorí prílohu zápisnice pod písmenom F. Hlavná kontrolórka obce, Marta Zubnárová uviedla, že na základe ustanovenia § 18f ods. 1 bodu b) zákona  369/1990 Zb. v znení neskorších predpisov hlavný kontrolór obce predkladá obecnému zastupiteľstvu raz za šesť mesiacov návrh plánu kontrolnej činnosti, ktorý musí byť pred prerokovaním 15 dní zverejnený spôsobom v obci obvyklým.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **217** zo dňa **10.12.2021**

Obecné zastupiteľstvo v Rúbani

**schvaľuje**

Návrh plánu kontrolnej činnosti hlavného kontrolóra obce Rúbaň na I. polrok 2022

**8/ Návrh na VII. úpravu rozpočtu Obce Rúbaň na rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na VII. úpravu rozpočtu Obce Rúbaň na rok 2021, ktorý tvorí prílohu zápisnice pod písmenom G. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VII. úpravu rozpočtu Obce Rúbaň na rok 2021 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2021 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **218** zo dňa **10.12.2021**

Obecné zastupiteľstvo v Rúbani

**schvaľuje**

VII. úpravu rozpočtu obce Rúbaň na rok 2021

**9/ Zápisnica zo zasadnutia vyraďovacej a likvidačnej komisie**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zápisnica zo zasadnutia vyraďovacej a likvidačnej komisie, ktorý tvorí prílohu zápisnice pod písmenom H. Vyraďovacia a likvidačná komisia pri prerokovaní jednotlivých návrhoch na vyradenie postupovala podľa Smernice vyraďovacej a likvidačnej komisie schválenej uznesením obecného zastupiteľstva č. 154 zo dňa 24.09.2012 a účinnej odo dňa 24.09.2012. Jedná sa o majetok, ktorý je pre potreby obce už nepotrebný, obec ho nepoužíva respektíve už neplní účel stanovený pri jeho zaradení.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k majetku s nízkou obstarávacou hodnotou,*

*Ing. Štěpánka Zacharová, starostka obce*

* *audítor odporúča predložiť obecnému zastupiteľstvu aj návrh na vyradenie majetku vedeného v podsúvahovej evidencii*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **219** zo dňa **10.12.2021**

Obecné zastupiteľstvo v Rúbani

**1. berie na vedomie**

Zápisnicu zo zasadnutia vyraďovacej a likvidačnej komisie zo dňa 18.10.2021

**2. schvaľuje**

Návrh na vyradenie prebytočného a neupotrebiteľného majetku obce číslo S2021/00656-001 zo dňa 18.10.2021

**10/ Dodatok č. 4/2021 k Zmluve o dielo č. 24 – Rúbaň/2011**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Dodatok č. 4/2021 k Zmluve o dielo č. 24 – Rúbaň/2011, ktorý tvorí prílohu zápisnice pod písmenom I. V odpadovom hospodárstve sa menia ceny za nakladanie s odpadom, fakturácia za odvoz komunálneho odpadu bude podľa počtu vyprázdnených zberných nádob a ďalšou položkou bude cena za uloženie komunálneho odpadu podľa vyzbieraného množstva na skládke TKO. Cena za uloženie komunálneho odpadu sa odvíja od úrovne vytriedeného komunálneho odpadu v obci. To znamená, čím vyššie percento vytriedenia, tým priaznivejšia cena.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec:*

* *dopyt k poškodeným nádobám na smeti*

*Imrich Petrík, poslanec:*

* *dopyt k uvedenému počtu nádob 120 l a 240 l v zmluve*

*Ing. Štěpánka Zacharová, starostka obce*

* *v prípade poškodenia zbernej nádoby zberovou spoločnosťou túto skutočnosť treba hlásiť zberovej spoločnosti , respektíve na obecný úrad, zberová spoločnosť poškodenú zbernú nádobu vymení*
* *počet zberných nádob uvedených v zmluve vychádza zo sčítanie týchto nádob pri zberoch v mesiaci október, sčítanie bolo vykonané 2x za prítomnosti zamestnanca obce*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **220** zo dňa **10.12.2021**

Obecné zastupiteľstvo v Rúbani

**schvaľuje**

Dodatok č. 4/2021 k  Zmluve o dielo č. 24 – Rúbaň/2011 medzi poskytovateľom Brantner Nové Zámky, s.r.o. so sídlom Viničná 23, 940 01 Nové Zámky a objednávateľom Obec Rúbaň, predmetom ktorej je vykonávanie služieb, prostredníctvom ktorých je zabezpečený zber, preprava, zhodnocovanie alebo zneškodňovanie komunálnych odpadov

**11/ Zmluva o prenájme**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zmluva o prenájme, ktorý tvorí prílohu zápisnice pod písmenom J. Predmetom zmluvy je spolupráca pri vybudovaní telekomunikačnej siete, kde obec umožní užívanie stĺpov, rozvodov a konzol obecného rozhlasu v obci za účelom umiestnenia optického kábla na poskytovanie verejných elektronických komunikačných služieb v obci. Spoločnosť pre obec dodá a nainštaluje kamerový systém.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **221** zo dňa **10.12.2021**

Obecné zastupiteľstvo v Rúbani

**schvaľuje**

Zmluvu o prenájme, kde prenajímateľ je Obec Rúbaň a nájomcom je obchodná spoločnosť WisperNetworks.r.o. so sídlom Športová 623/24 , 941 23 Andovce a predmetom ktorej Obec Rúbaň ako vlastník a prevádzkovateľ obecného rozhlasu v obci Rúbaň umožní užívanie stĺpov, rozvodov a konzol obecného rozhlasu v obci Rúbaň za účelom umiestnenia optického kábla na poskytovanie verejných elektronických komunikačných služieb v obci Rúbaň obchodnej spoločnosti WisperNetworks.r.o. so sídlom Športová 623/24 , 941 23 Andovce ako poskytovateľovi dátových a internetových služieb a montáže zariadení potrebných na poskytovanie prístupu do internetovej siete

**12/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Dňa 24.11.2021 sme na podnet Pôdohospodárskej platobnej agentúry zaslali aktualizáciu údajov respektíve odsúhlasenie údajov obce za účelom pripravovanej ZMLUVY O POSKYTNUTÍ NENÁVRATNÉHO FINANČNÉHO PRÍSPEVKU vo výške 14 882,74 EUR na už zrealizovaný projekt Revitalizácia odvodňovacej priekopy komunikácie v obci Rúbaň.

Dňa 01.12.2021 bolo Rákócziho občianskym združením – Rákóczi Szövetség oznámené schválenie vianočnej dotácie pre materskú školu vo výške 50 000 forintov. Žiadosť na občianske združenie podalo riaditeľstvo našej materskej školy, za čo im patrí vďaka.

Dňa 06.12.2021 sa v našej materskej škole oslavoval Sv. Mikuláš.

Informácie o vyhlásenej výzve Ministerstvom vnútra SR na predkladanie žiadostí o nenávratný finančný príspevok, zameranú na podporu dobudovania základnej technickej infraštruktúry s kódom [OPLZ-PO6-SC611-2021-2.](https://www.minv.sk/?aktualne-informacie-10&sprava=nova-vyzva-na-podporu-dobudovania-zakladnej-technickej-infrastruktury-oplz-po6-sc611-2021-2) Výzva je určená síce pre obce s prítomnosťou marginalizovaných rómskych komunít, avšak podľa podmienok poskytnutia príspevku oprávnenou aktivitou je iba výstavba a rekonštrukcia, oprava a údržba pozemných komunikácii nie sú oprávnené. Obec Rúbaň má síce hotovú projektovú dokumentáciu zameranú na výmenu mostného zvršku a udržiavacie práce mosta nad potokom Paríž, avšak vzhľadom na uvedené by hlavné aktivity projektu neboli vo vecnom súlade s oprávnenými aktivitami Operačného programu Ľudské zdroje.

Ďalej je dôležité podotknúť, že hoci obec má prítomné marginalizované rómske komunity, ale nie je zaradená do Atlasu rómskych komunít, pri bodovom hodnotení vyplývajúcom z pomeru celkovej výšky výdavkov k počtu obyvateľov marginalizovaných rómskych komunít, ktorým sa zlepšili podmienky bývania prostredníctvom vybudovania/dobudovania pozemných komunikácii, by sa dosiahla veľmi nízka kvantitatívna hodnota výdavku na jednu mernú jednotku ukazovateľa (t.j. príliš vysoká žiadaná dotácia – celkové výdavky na príliš málo obyvateľov MRK, ktorým by projekt zlepšil podmienky bývania, dostupnosť služieb, dostupnosť do zamestnanosti, atď.) V žiadosti sa totiž posudzuje okrem iného aj to, ako realizácia aktivít prispeje k vytvoreniu predpokladov na zvýšenie dostupnosti vzdelávacích inštitúcii, zdravotníckych zariadení, pracovných príležitostí, a pod.

Starostka obce dala priestor poslancom na tlmočenie nápadov, názorov.

Pripomienky neboli podané žiadnym poslancom obecného zastupiteľstva.

**13/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila. Vyjadrila vďaku poslancom za vykonanú prácu a dobrú spoluprácu, podporu v roku 2021 a do roku 2022 popriala všetko najlepšie.

Erika Csölleová Ing. Štěpánka Zacharová

prednostka úradu starostka obce

Overovatelia: AnetaVašová

Zoltán Ešek

Zapisovateľka: Helena Kanyicsková